Owens blaas fluitjie vir Bokke teen Hane | Netwerk24
Die ervare Wallieser Nigel Owens (47) sal Saterdag in Parys die skeidsregter wees in die rugbytoets tussen Frankryk en Suid-Afrika.
Nigel Owens. Foto: Getty Images
Owens word deur drie skeidsregters van Engeland – Matthew Carley en Tom Foley as assistent-skeidsregters en Rowan Kitt as die TV-skeidsregter – bygestaan.
Owens, die wêreld se voorste toetsskeidsregter, het in September laas die fluitjie in 'n Springbok-toets vasgehou, toe Rassie Erasmus se span die All Blacks in Wellington ore aangesit het.
Hy was ook in beheer van die toets in 2017 waarin die All Blacks die Springbokke in Albany met 57-0 afgeransel het.
Owens het reeds meer as 80 toetse agter sy naam.
Meer oor: Nigel Owens | Frankryk | Skeidsregter | Blaser | Bokke | Jaareindtoer | Springbokke | Hane